b'\n_START_ARTICLE_\n\xc3\x8ele de Sein\n_START_SECTION_\nGeografija\n_START_PARAGRAPH_\nOtok le\xc5\xbei v morju Iroise. Zaradi obse\xc5\xbenega pasu \xc4\x8deri, ki se razprostirajo od vzhoda proti zahodu v dol\xc5\xbeini 50 km, so na posameznih oto\xc4\x8dkih postavljeni \xc5\xa1tevilni svetilniki. \xc3\x8ele de Sein pripada Armori\xc5\xa1kemu naravnemu regijskemu parku, naranemu pomorskemu parku Iroise in je del oto\xc5\xa1ke zveze Ponant.\n_START_SECTION_\nZgodovina\n_START_PARAGRAPH_\nOtok \xc3\x8ele de Sein kot Insula Sena omenja v 1. stoletju rimski pisatelj Pomponij Mela v poro\xc4\x8dilu o galskem prero\xc4\x8di\xc5\xa1\xc4\x8du, postavljenim na otoku, kateremu slu\xc5\xbei devet duhovnic, imenovanih "Gallisenae", ki so se zaobljubile ve\xc4\x8dnemu devi\xc5\xa1tvu._NEWLINE_V za\xc4\x8detku druge svetovne vojne so se vsi mo\xc5\xa1ki v starosti od 14 do 54 let po pozivu Charlesa de Gaula k uporu 18. junija 1940 vkrcali na ribi\xc5\xa1ke ladje in se v Angliji pridru\xc5\xbeili francoskim svobodnim silam. Leta 1946 je bil otoku podeljen Red svobode (Ordre de la Lib\xc3\xa9ration).\n_START_SECTION_\nUprava\n_START_PARAGRAPH_\nOb\xc4\x8dina \xc3\x8ele-de-Sein skupaj z ob\xc4\x8dinami na celini sestavlja kanton Pont-Croix (Pontekroaz), del okro\xc5\xbeja Quimper.'